যমুনা এক্সপ্রেসের লাইনচ্যুত বগি উদ্ধার, ঢাকামুখী পথ সচল
ঢাকার তেজগাঁওয়ে লাইনচ্যুত যমুনা এক্সপ্রেস ট্রেনের বগি উদ্ধার করা হয়েছে।

এতে দুর্ঘটনার প্রায় আড়াই ঘণ্টা পর সকাল সাড়ে ১০টার দিকে ঢাকামুখী পথটি ফের সচল হয়।

কমলাপুর রেল স্টেশনের ব্যবস্থাপক মোহাম্মদ মাসুদ সারওয়ার বিষয়টি নিশ্চিত করেছেন।

তিনি বলেন, উদ্ধারের পর বগিটি তেজগাঁও স্টেশনে নেওয়া হয়েছে।

বুধবার সকাল ৮টার পর কাওয়ানবাজার মাছের কাছে লাইনচ্যুত হয় যমুনা এক্সপ্রেস ট্রেনের ইঞ্জিনের পেছনের বগিটি লাইনচ্যুত হয় বলে জানান কমলাপুর রেলওয়ে থানার পরিদর্শক ফেরদৌস আহমেদ বিশ্বাস।

দুর্ঘটনার পর থেকে ঢাকামুখী অন্যান্য ট্রেন চলাচল বন্ধ হয়ে যায়।

ট্রেনটি জামালপুর থেকে ঢাকায় আসছিল।


ঢাকার তেজগাঁওয়ে লাইনচ্যুত যমুনা এক্সপ্রেস ট্রেনের বগি উদ্ধার করা হয়েছে।